ตำบลห้วยยาบ

ห้วยยาบ เป็นตำบลในอำเภอบ้านธิ จังหวัดลำพูน เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลห้วยยาบ ตั้งแต่ปี พ.ศ. 2539 วันที่ 19 กรกฎาคม พ.ศ. 2547 มีพื้นที่อยู่ในเขตอุทยานแห่งชาติแม่ตะไคร้ วันที่ 12 ธันวาคม พ.ศ. 2560 

 ที่ตั้งและอาณาเขต 
ตำบลห้วยยาบมีอาณาเขตติดต่อกับเขตการปกครองข้างเคียง ดังนี้ วันที่ 7 มีนาคม พ.ศ. 2540

 ทิศเหนือ ติดต่อกับตำบลแช่ช้าง (อำเภอสันกำแพง จังหวัดเชียงใหม่)
 ทิศตะวันออก ติดต่อกับตำบลออนใต้ (อำเภอสันกำแพง จังหวัดเชียงใหม่)
 ทิศใต้ ติดต่อกับตำบลบ้านธิ
 ทิศตะวันตก ติดต่อกับตำบลบวกค้าง (อำเภอสันกำแพง จังหวัดเชียงใหม่)
 ประวัติ 
พื้นที่เดิมเป็นตำบลของอำเภอเมืองลำพูน มณฑลพายัพ ตั้งเป็นตำบลตั้งแต่ปี พ.ศ. 2440 วันที่ 5 มีนาคม พ.ศ. 2464 ปี พ.ศ. 2483 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ขณะนั้นตำบลห้วยยาบมีพื้นที่เพียง 6 หมู่บ้านจึงให้ยุบรวมเข้ากับพื้นที่ โดยให้พื้นที่ที่ยุบรวมนำไปตั้งเป็นพื้นที่หมู่ 9-14 ของตำบลบ้านธิ ก่อนที่ในปี พ.ศ. 2490 ได้นำพื้นที่ที่เคยยุบรวม มาจัดตั้งขึ้นเป็น ตำบลห้วยยาบ วันที่ 10 มิถุนายน พ.ศ. 2490 อีกครั้ง

นายสว่าง อินทรนาค ผู้ว่าราชการจังหวัดลำพูนได้พิจารณาแยกพื้นที่ตำบลบ้านธิ ตำบลห้วยยาบ ขึ้นเป็นกิ่งอำเภอใหม่ โดยมีศูนย์กลางพื้นที่ และที่ตั้งศูนย์ราชการกิ่งฯ ณ ตำบลบ้านธิ ชื่อว่า "กิ่งอำเภอบ้านธิ" วันที่ 13 กุมภาพันธ์ พ.ศ. 2533 และยกฐานะเป็นอำเภอในปี พ.ศ. 2538 วันที่ 8 สิงหาคม พ.ศ. 2538 ปัจจุบันจึงมีฐานะเป็น 1 ใน 2 ตำบลของอำเภอบ้านธิ โดยมีพื้นที่ปกครอง 50.01 ตารางกิโลเมตร และมี พื้นที่ 14 หมู่บ้าน ก่อนจะแยกตั้งเพิ่มเติมอีก 2 หมู่บ้าน

 พ.ศ. 2547 ได้แยกพื้นที่หมู่ 9 บ้านห้วยไซกลาง แยกตั้งเป็นหมู่บ้านใหม่ หมู่ 15 บ้านห้วยไซสุขสวัสดิ์ วันที่ 10 กันยายน พ.ศ. 2547
 พ.ศ. 2550 ได้แยกพื้นที่หมู่ 3 บ้านห้วยม่วง แยกตั้งเป็นหมู่บ้านใหม่ หมู่ 16 บ้านห้วยม่วง-ไร่พัฒนา วันที่ 31 มกราคม พ.ศ. 2550

 การแบ่งเขตการปกครอง 

 การปกครองส่วนภูมิภาค 
ตำบลห้วยยาบแบ่งพื้นที่การปกครองออกเป็น 16 หมู่บ้าน ได้แก่
 หมู่ที่ 1 บ้านแจ้ซ้อน
 หมู่ที่ 2 บ้านห้วยยาบ
 หมู่ที่ 3 บ้านห้วยม่วง
 หมู่ที่ 4 บ้านห้วยไซเหนือ
 หมู่ที่ 5 บ้านป่าตึง
 หมู่ที่ 6 บ้านสันพระเจ้าแดง
 หมู่ที่ 7 บ้านแม่หาด
 หมู่ที่ 8 บ้านห้วยไซใต้
 หมู่ที่ 9 บ้านห้วยไซกลาง
 หมู่ที่ 10 บ้านแสนตอ
 หมู่ที่ 11 บ้านป่าลาน
 หมู่ที่ 12 บ้านป่าหมอก
 หมู่ที่ 13 บ้านห้วยไซใหม่พัฒนา
 หมู่ที่ 14 บ้านห้วยไซ
 หมู่ที่ 15 บ้านห้วยไซสุขสวัสดิ์
 หมู่ที่ 16 บ้านห้วยม่วง-ไร่พัฒนา

 อ้างอิง 

ห้วยยาบ
ห้วยยาบ
หมวดหมู่:อำเภอบ้านธิ